Pravidlá Facebook & Instagram súťaže Slovensko zálohuje.
Súťaž trvá od 13.6.2025 do 20.6.2025 (ďalej len „ukončenie súťaže“).

Usporiadateľ a organizátor súťaže: 
Usporiadateľom súťaže je nezisková organizácia Správca zálohového systému n. o., so sídlom Pluhová 192/2, 831 03 Bratislava , IČO: 53 563 077, zapísaná v Registri neziskových mimovládnych organizácií vedenom Okresným úradom Bratislava, reg. č.: OVVS-43749/568/2021-NO (ďalej len „usporiadateľ“). 
Súťaž vznikla v spolupráci s Nadáciou AXIS, so sídlom Trnavská cesta 177/82, 821 02 Bratislava, IČO: 54 254 850 (ďalej len „partner“), ktorá poskytla vecné ceny do súťaže. Nadácia AXIS nie je usporiadateľom súťaže a ani nezodpovedá za jej technickú realizáciu alebo spracúvanie osobných údajov.

Súťažiaci: 
Súťažiacim sa môže stať výlučne fyzická osoba staršia ako 18 rokov s doručovacou adresou na území Slovenskej republiky (ďalej len „súťažiaci“ alebo „účastník súťaže“). Každý súťažiaci sa môže zúčastniť len raz. 
Zo súťaže sú vylúčení všetci zamestnanci usporiadateľa, organizátora a partnera súťaže, osoby im blízke a ostatné spolupracujúce právnické a fyzické osoby, ktoré sa podieľajú na tejto súťaži, vrátane ich zamestnancov a osôb týmto zamestnancom blízkych. V prípade, že sa výhercom stane osoba, ktorá je ako výherca vylúčená, výhra sa nebude považovať za platne získanú a takejto osobe nebude odovzdaná. Za osobu blízku sú považované osoby uvedené v § 116 Občianskeho zákonníka. 

Priebeh súťaže: 
Úlohou súťažiacich je tipnúť v komentári pod príspevkom počet vyzbieraných zálohovaných nápojových obalov počas podujatia Festival letectva v Piešťanoch v termíne od 14 – 15. 6. 2025. 

Výhry: 
Súťažíme o 2x balíček reklamných predmetov Slovensko zálohuje a Nadácie AXIS (1 x na Facebooku, 1 x na Instagrame). Výhra bude zaslaná výhercovi poštou. 

Výber víťazov: 
Po ukončení súťaže usporiadateľ náhodne vyžrebuje 1 výhercu na Facebooku a 1 výhercu na Instagrame z osôb, ktoré sa zúčastnili súťaže, splnili podmienky účasti v súťaži v súlade s týmito pravidlami a správne uhádli počet vyzbieraných zálohovaných nápojových obalov na podujatí. Pokiaľ ani jeden z účastníkov správne neuhádne počet vyzbieraných zálohovaných nápojových obalov na podujatí, výhercom sa stane účastník, ktorý sa najviac priblížil tomuto číslu. V prípade, že viacerí účastníci budú mať rovnakú odchýlku od správneho výsledku, výherca bude určený žrebovaním spomedzi týchto účastníkov.
Vyhodnotenie súťaže prebehne najneskôr v týždni od 16.-20. 6. 2025 priamo pod súťažným príspevkom v komentároch. 

Ochrana osobných údajov: 
Súťažiaci svojím zapojením sa do súťaže udeľuje usporiadateľovi súhlas so spracúvaním osobných údajov, a to na účel a v rozsahu uvedenom nižšie. 
Právnym základom spracúvania osobných údajov je článok 6 ods. 1 písm. a) Nariadenia Európskeho parlamentu a Rady (EÚ) 2016/679, o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) („GDPR“), resp. § 13 ods. 1 písm. a) zákona č. 18/2018 Z. z. o ochrane osobných údajov („Zákon“). Na základe súhlasu súťažiaceho je usporiadateľ oprávnený spracúvať osobné údaje súťažiaceho na účely odovzdania výhier víťazom súťaže.
Usporiadateľ bude spracúvať osobné údaje účastníka/súťažiaceho len po nevyhnutnú dobu vzhľadom na účel, za ktorým boli osobné údaje zhromaždené, resp. do odvolania súhlasu súťažiaceho, podľa toho, čo nastane skôr. 
Usporiadateľ nebude osobné údaje účastníka spracúvať dlhšie, než je potrebné na dosiahnutie účelu spracúvania. Usporiadateľ neprenáša osobné údaje účastníkov do tretej krajiny alebo medzinárodnej organizácie. Treťou krajinou na účely tohto súhlasu je krajina, ktorá nie je členom Európskej únie alebo zmluvnou stranou Dohody o Európskom hospodárskom priestore. Osobné údaje účastníka nie sú predmetom automatizovaného rozhodovania ani profilovania. 
Súťažiaci berie na vedomie a výslovne súhlasí, že usporiadateľ bude na vyššie uvedené účely spracúvať osobné údaje súťažiaceho uvedené v tomto súhlase / nasledujúce osobné údaje: 
(a) meno 
(b) priezvisko 
(c) korešpondenčná adresa 
(d) telefónne číslo 
(e) e-mailová adresa 
Súťažiaci berie na vedomie, že usporiadateľ môže na vyššie uvedené účely spracúvania osobných údajov využiť sprostredkovateľov osobných údajov, ktorí môžu spracúvať osobné údaje v mene usporiadateľa, a to najmä poskytovateľov reklamných, marketingových a právnych služieb. 
Osobné údaje súťažiaceho sú sprístupnené oprávneným zamestnancom usporiadateľa, či jednotlivým sprostredkovateľom a prevádzkovateľom osobných údajov usporiadateľa, a to len v rozsahu nevyhnutne potrebnom pre naplnenie účelu spracúvania. 
Usporiadateľ je v zákonom stanovených prípadoch oprávnený, resp. povinný, niektoré osobné údaje odovzdať na základe platných právnych predpisov napríklad orgánom verejnej správy. 
Poskytnutie osobných údajov súťažiaceho spracúvaných na základe tohto súhlasu je dobrovoľné. Súťažiaci má právo súhlas kedykoľvek odvolať. Odvolanie súhlasu je možné realizovať zaslaním e-mailu na kontaktnú emailovú adresu marketing@spravcazaloh.sk alebo taktiež doporučeným listom zaslaným na adresu sídla usporiadateľa. Odvolanie súhlasu nemá vplyv na zákonnosť spracúvania osobných údajov súťažiaceho pred jeho odvolaním. Odvolanie súhlasu súťažiaceho so spracúvaním osobných údajov spracujeme hneď ako to bude možné. 
V súvislosti so spracúvaním osobných údajov prislúchajú súťažiacemu práva vyplývajúce z GDPR a Zákona, ktoré môže súťažiaci kedykoľvek uplatniť u usporiadateľa zaslaním e-mailu na kontaktnú e-mailovú adresu marketing@spravcazaloh.sk alebo taktiež doporučeným listom zaslaným na adresu sídla usporiadateľa. 
Ide o právo (i) na prístup k osobným údajom, (ii) na opravu nepresných a doplnenie neúplných osobných údajov, (iii) na vymazanie osobných údajov, ak nie sú už osobné údaje potrebné na účely, na ktoré boli získané alebo inak spracúvané, alebo ak sa zistí, že boli spracúvané protiprávne, (iv) na obmedzenie spracúvania osobných údajov, (v) na prenosnosť osobných údajov, (vi) právo namietať spracúvanie, po ktorom bude spracúvanie osobných údajov ukončené, pokiaľ sa nepreukáže, že existujú závažné oprávnené dôvody na spracúvanie, ktoré prevažujú nad záujmami alebo právami a slobodami siťažiaceho, najmä, ak je dôvodom prípadné vymáhanie právnych nárokov a (vii) právo obrátiť sa so sťažnosťou na dozorný orgán (v Slovenskej republike Úrad na ochranu osobných údajov (https://dataprotection.gov.sk/uoou/sk) (viii) podať návrh na začatie konania podľa § 100 Zákona. 

Záverečné ustanovenia 
Usporiadateľ nezodpovedá za priame alebo nepriame škody v súvislosti s účasťou v súťaži. 
Usporiadateľ nenesie žiadnu zodpovednosť za akékoľvek riziká a záväzky spojené s využitím výhier. Nebezpečenstvo škody na výhre prechádza na výhercu v okamžiku odovzdania výhry výhercovi. 
Výhry nie je možné alternatívne vyplatiť v hotovosti, ani v inom plnení. 
Osoby, ktoré nespĺňajú podmienky účasti v súťaži alebo jednajúce v rozpore s pravidlami, nebudú do súťaže zaradené. Ak sa preukáže, že sa takáto osoba aj napriek uvedenému stala výhercom, napr. v dôsledku duplicity účasti, nemá nárok na výhru. 
Usporiadateľ si vyhradzuje právo na vylúčenie účastníka súťaže bez udania dôvodu, ak jeho chovanie vykazuje znaky nekalého alebo podvodného jednania. 
Usporiadateľ si vyhradzuje právo zo závažných dôvodov súťaž skrátiť, prerušiť alebo zrušiť, či zmeniť jej pravidlá. 
Usporiadateľ si tiež vyhradzuje právo na výmenu výhier za výhry, ktoré budú zodpovedajúcou náhradou. Usporiadateľ súťaže si vyhradzuje právo konečného posúdenia splnenia alebo nesplnenia podmienok, ktoré sú stanovené pre získanie výhier v súťaži. 
Výhry nezískajú súťažiaci, ktorí nesplnia (čo i len okrajovo či čiastočne) stanovené podmienky pre získanie výhier. 
Usporiadateľ týmto nepreberá voči účastníkom súťaže žiadne iné záväzky a títo nemajú nárok na akékoľvek iné plnenia zo strany usporiadateľa ako tie, ktoré sú uvedené v týchto pravidlách. 
Súťaž nie je žiadnym spôsobom sponzorovaná, odobrená ani riadená spoločnosťou Meta a nemá s ňou žiaden vzťah.
